Rasa Vitkauskienė

Rasa Vitkauskienė (g. 1983 m. rugsėjo 24 d. Dauguose, Alytaus rajone) – Alytaus rajono savivaldybės merė, teisininkė, politikė, visuomenininkė. 

 Biografija 
2001 m. baigė Daugų Vlado Mirono vidurinę mokyklą.

2007 m. Mykolo Romerio universitete įgijo teisės bakalauro laipsnį, 2009 m. apsigynė civilinės teisės magistro laipsnį.

2008–2011 m.  Alytaus rajono savivaldybės administracijoje dirbo Teisės skyriaus vyriausiąja specialiste.

2011–2015 m.  Alytaus rajono savivaldybės administracijos direktoriaus pavaduotoja. 

2015–2017 m. Vaikų išlaikymo fondo administracijos prie Socialinės apsaugos ir darbo ministerijos direktorė. 

2017–2023 m. Alytaus miesto savivaldybės administracijos Viešųjų pirkimų skyriaus vedėja.

 Politinė veikla 
2015–2023 m. Alytaus rajono savivaldybės tarybos narė.2015 m. kovo 1 d. savivaldybių tarybų rinkimai. vrk.lt. Nuoroda tikrinta 2023-05-03.Rasa VITKAUSKIENĖ – Rezultatai. vrk.lt. Nuoroda tikrinta 2023-05-03. 

Nuo 2023 m. Alytaus rajono savivaldybės merė.Rasa VITKAUSKIENĖ (II) – Kandidatai, kandidatų sąrašai. vrk.lt. Nuoroda tikrinta 2023-05-03.

 Visuomeninė veikla 
Nuo 2018 m. asociacijos Alytaus LIONS  moterų klubo narė. 

2022–2023 m. Alytaus LIONS moterų klubo prezidentė.

 Šaltiniai 

|-

Kategorija:Alytaus rajono merai